ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1205 

28 Σεπτεμβρίου 1993 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 28924/Π-798 (1) 

Αναθεώρηση εγκ. ρυμοτομικού οχεδίου του Δήμου Μελισ- 
σίων πλήν της περιοχής του ρέμματος και των Ο.Τ. που 
έχουν πρόσωπο στο βασικό οδικό δίκτυο (Λεωφ. Πε¬ 
ντέλης, Χαλανδρίου, Λεωφ. Δημοκρατίας, 25ης Μαρ¬ 
τίου, 17η Νοέμβρη Κηφισίας, Παναγή Τσαλδάρη, 
Ζαίμη και Λεωφ. Πηγής). 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17.7.23, όπως μετα¬ 
γενέστερα τροποποιήθηκαν και συμπληρώθηκαν και ειδι- 
κώτερα τα άρθρα 3, 9, 29 και 70. 

2. Τις διατάξεις του Ν. 1337/83 Φ.Ε.Κ. 33Α/14.3.83) 
όπως μεταγενέστερα τροποποιήθηκαν με το Ν. 1512/85 
(Φ.Ε.Κ. 4Α/85). 

3. Το Γεν. Πολ. Σχέδιο (Γ.Π.Σ) Δήμου Μελισσίων που 
δημοσιεύθηκε στο Φ.Ε.Κ. 47Δ/2.11.83, όπως τροποποι¬ 
ήθηκε μεταγενέστερα (Φ.Ε.Κ. 392Δ/24.6.91). 

4. Την υπ’ αριθμ. 62556/5073/9.10.90 απόφαση 
Υπουργού ΠΕΧΩΔΕ που δημοσιεύθηκε στο Φ.Ε.Κ. 701 Δ/ 
13.12.90 που αφορά το βασικό οδικό δίκτυο. 

5. Το από 9.12.61 Π.Δ/γμα (Φ.Ε.Κ. 147Δ/23.12.61) και 
την 20185/273/27.5.86 απόφαση Νομάρχη Αν. Αττικής 
(Φ.Ε.Κ. 775Δ/8.9.86). 

6. Το από 23.2.87 Π.Δ/γμα (Φ.Ε.Κ. 166 Δ/87). 

7. Την από 30.12.91 Κοινή απόφαση Υπουργών ΠΕ¬ 
ΧΩΔΕ και Γεωργίας - Φ.Ε.Κ. 69Δ/30.1.92. 

8. Την από 5.3.92 εισήγηση γρ. Ε.Π.Α. προς το ΣΧΟΠ 
με θέμα αναθεώρηση εγκ. σχεδίου Δ.. Μελισσίων πλην 
της περιοχής του ρέμματος και των Ο.Τ. που έχουν πρό¬ 
σωπο στο βασικό οδικό δίκτυο. 

9. Την από 16.4.92 γνωμοδότηση ΣΧΟΠ και τους πίνα¬ 
κες εκδίκασης ενστάσεων που συνοδεύουν αυτήν (συνε¬ 
δρία 14η, πράξη 2η). 

10. Την από 12.11.92 εισήγηση γρ. Ε.Π.Α. προς το 
ΣΧΟΠ Ανατ. Αττικής με θέμα Τροποποίηση της από 

5.3.92 εισήγησης γρ. Ε.Π.Α. λόγω β ανάρτησης της πολε- 
οδομικής μελέτης αναθεώρησης σχεδίου του Δ. Μελισ- 
σίων. 

11. Την από 14.1.93 γνωμοδότηση ΣΧΟΠ Ανατ. Αττικής 


και τους πίνακες εκδίκασης ενστάσεων που συνοδεύουν 
αυτήν (συνεδρία 2η, πράξη 1η). 

12. Την από 26.4.93 εισήγηση γρ. Ε.Π.Α. προς το ΣΧΟΠ 
Ανατ. Αττικής με θέμα «Τροποποίηση της από 5.3.92 και 

12.11.92 εισήγησης γρ. Ε.Π.Α., λόγω επανάληψης διαδι¬ 
κασίας της πολεοδομικής μελέτης αναθεώρησης σχεδίου 
του Δ. Μελλισσίων. 

13. Την από 10.6.93 γνωμοδότηση του ΣΧΟΠ Ανατ. Ατ¬ 
τικής με τους πίνακες εκδίκασης των ενστάσεων που συ¬ 
νοδεύουν αυτήν (συν. 20η, πράξη 4η). 

14. Την από 9.9.93 αίτηση θεραπείας προς το ΣΧΟΠ 
Ανατ. Αττικής Βλαχογιάννη θεοδ. Μπόζνου Κων/νου και 
Σαργέντη Ασπασίας. 

15. Την από 9.9.93 γνωμοδότηση του ΣΧΟΠ Ανατ. Αττι¬ 
κής (συν. 28η, πράξη 47η). 

16. Τις με αριθμό 251/90, 44/91 και 147/92 αποφά¬ 
σεις Δημ. Συμβουλίου Μελισσίων και τα με αριθμό 3330/ 

5.8.92 και 1577/7.4.93 έγγραφα Δήμου Μελισσίων. 

17. Την υπ’ αριθμ. 3947/10.9.93 βεβαίωση Δ. Μελισ- 
σίων σύμφωνα με την οποία για τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του προϋπολογισμού του Δήμου, αποφασίζουμε: 

Την έγκριση της πολεοδομικής μελέτης αναθεώρησης 
του εγκ. ρυμοτομικού σχεδίου του Δ. Μελισσίων και ανα- 
λυτικώτερα: 

Αρθρο 1 

Εγκρίνεται το ρυμοτομικό σχέδιο 1-10 (δέκα) πινακίδες 
σε Κλ. 1:1000 - που συντάχθηκε με βάση τα τοπογραφικά 
διαγράμματα σε Κλ. 1:500, της περιοχής του εγκ. ρυμοτο¬ 
μικού σχεδίου του Δήμου Μελισσίων, πλην της περιοχής 
του ρέμματος, των οικοδομικών τετραγώνων που έχουν 
πρόσωπο στο βασικό οδικό δίκτυο, όπως και των Ο.Τ. 91 
και 92. 

Αρθρο 2 

Εκτός από τους προτεινόμενους στο ρυμοτομικό σχέδιο 
κοινόχρηστους και κοινωφελείς χώρους, καθορίζονται 
στην περιοχή δύο τομείς χρήσεων γης. 

α. Τομέας Α- αμιγής κατοικία. 

Σε όλη την περιοχή του εγκ. ρυμοτομικού σχεδίου του 
Δ. Μελλισσίων, εκτός των πολεοδομικών κέντρων, έτσι 
όπως καθορίζονται στην συνέχεια (παρ. β του άρθρου αυ¬ 
τού), ορίζεται σαν χρήση η αμιγής κατοικία, όπως καθορί¬ 
ζεται στο άρθρο 2 του από 23.2.87 Π.Δ/τος του (Φ.Ε.Κ. 

166Δ/87) αναλυτικώτερα επιτρέπονται: 

1. Κατοικία 

2. Ξενώνες μικρού δυναμικού (περί τις 20 κλίνες) 

3. Εμπορικά καταστήματα που εξυπηρετούν τις καθη¬ 
μερινές ανάγκες των κατοίκων της περιοχής (Παντοπω¬ 
λείο, Φαρμακείο, Χαρτοπωλείο, Ψιλικά, Γαλακτοπωλείο, 
Πρατήριο Αρτου κ.λ.π.) μέγιστης επιφάνειας 50,0 τ.μ. 
ανά πολεοδομικά ανεξάρτητη ιδιοκτησία. 

4. Κτίρια κοινωνικής πρόνοιας. 

5. Κτίρια πρωτοβάθμιας και δευτεροβάθμιας εκπαίδευ¬ 
σης. 

6. Αθλητικές εγκαταστάσεις. 

7. θρησκευτικοί χώροι. 

8. Πολιτιστικά κτίρια (και εν γένει πολιτιστικές εγκατα¬ 
στάσεις). 

β. Τομέας Β - Πολεοδομικά Κέντρα 

Τα πολεοδομικά κέντρα προσδιορίζονται σαν μέτωπα 
οικοδομικών τετραγώνων ή ολόκληρα οικοδομικά τετρά¬ 
γωνα και απεικονίζονται στο ρυμοτομικό σχέδιο με το σύμ¬ 
βολο “Κ” και με ενδεικτική γραμμή, όπως φαίνεται στο 
υπόμνημα του χάρτη, που αποτελεί το πίσω όριο των ιδιο¬ 
κτησιών που έχουν πρόσωπο στα συγκεκριμένα οικοδο¬ 
μικά τετράγωνα: 

Αναλυτικώτερα τα Ο.Τ. είναι τα: 

3, 4, 14, 15, 16, 80, 84, 87, 117, 118, 119, 120, 121, 
122, 123, 124, 169, 170, 206, 206Β, 209Α και 209Β. 

Οι χρήσεις που επιτρέπονται στην περιοχή των πολεο- 
δομικών κέντρων αναφέρονται στο άρθρο 4 του από 
23.2.87 Π.Δ/τος (Φ.Ε.Κ. 166Δ/87). 

Αναλυτικώτερα επιτρέπονται: 

1. Κατοικία 

2. Ξενώνες, ξενοδοχεία και λοιπές τουριστικές εγκατα¬ 
στάσεις μέχρι 80 κλίνες. 

3. Εμπορικά καταστήματα. 

4. Γραφεία, τράπεζες, ασφάλειες, κοινωφελείς οργανι¬ 
σμοί. 

5. Διοίκηση (στα κέντρα γειτονιάς επιτρέπονται μόνο 
κτίρια διοίκησης επιπέδου γειτονιάς). 

6. Εστιατόρια. 

7. Αναψυκτήρια, 

8. Κέντρα διασκέδασης - αναψυχής. 

9. Χώροι συνάθροισης κοινού. 

10. Πολιτιστικά κτίρια και εν γένει πολιτιστικές εγκατα¬ 


στάσεις. 

11. Κτίρια εκπαίδευσης. 

12. θρησκευτικοί χώροι. 

13. Κτίρια κοινωνικής πρόνοιας. 

14. Επαγγελματικά εργαστήρια χαμηλής όχλησης, συ¬ 
νολικής επιφάνειας «Ξ 300 τ.μ. και υποδύναμης ^ 5ΗΡ. 

15. Κτίρια, γήπεδα στάθμευσης. 

16. Πρατήρια βενζίνης. 

17. Αθλητικές εγκαταστάσεις. 

Άρθρο 3 

Εξακολουθούν να ισχύουν οι όροι που αναφέρονται στο 
από 9.12.61 Π.Δ/γμα - Φ.Ε.Κ. 147Δ/23.12.61 κατά τα 
λοιπά ισχύει ο Γ.Ο.Κ./85. 

Άρθρο 4 

Μεταβατικές Διατάξεις 

α. Χρήσεις, που υπάρχουν κατά την ημέρα δημοσίευσης 
της παρούσης απόφασης, επιτρέπονται κατά παρέκκλιση, 
εφ' όσον λειτουργούν βάσει νομίμου οικοδομικής αδείας. 

β. Οικοδομικές άδειες που έχουν εκδοθεί και ισχύουν 
μέχρι την δημοσίευση της απόφασης αυτής εκτελούνται 
και αναθεωρούνται χωρίς αύξηση του όγκου του κτιρίου 
σύμφωνα με τις προισχύουσες διατάξεις. 

γ. Μελέτες για έκδοση οικ. αδειών, οι οποίες έχουν 
υποβληθεί πριν την δημοσίευση της απόφασης Νομάρχη 
στην αρμόδια πολ/κη υπηρεσία και είναι πλήρεις, εκδίδο- 
νται με τις διατάξεις που ισχύουν κατά την υποβολή του 
φακέλλου μελέτης. 

Άρθρο 5 

Από τις κανονιστικές διατάξεις αυτής της απόφασης 
δεν προκαλείται δαπάνη σε βάρος του προϋπολογισμού 
του Δήμου. 

Η ισχύς της απόφασης αυτής άρχεται από την δημο¬ 
σίευσή της σε Φ.Ε.Κ. 

Η απόφαση αυτή καθώς και οι πινακίδες που την συνο¬ 
δεύουν να δημοσιευθούν στην Εφημερίδα της Κυβερνή- 
σεως. 

Αγιά Παρασκευή, 17 Σεπτεμβρίου 1993 

Ο Νομάρχης 
ΕΥΑΓ. ΧΑΡΑΛΑΜΠΙΔΗΣ 

ΕΘΝ Ι ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 



* ΓΊώληοη ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 Λ " 

* Για φωτοαντίγραφα παλαιών τευχών στην οδό Σολωμού 51 τηλ.: 52 48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547., 


ν*· '*« 

’ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52 48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 20(3θ$Τ. : · 

Ι^Τί-ί·* 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50$|^* ! 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρ 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΙ 













